open-index/open-wikipedia-markdown huggingface dataset:
PET (andre betydninger)

**PET** kan referere til:

* Peru tid, tidssonen i Peru, som er UTC−05.00
* Polyetylentereftalat, et plastprodukt i polyesterfamilien
* Positronemisjonstomografi, en medisinsk teknikk, brukt bl.a. i hjerneforskning
* Potensiell evapotranspirasjon, et mål på energien som er tilgjengelig for å fordampe vann
* Commodore PET, en datamaskin
* Politiets Efterretningstjeneste, Danmarks sikkerhetstjeneste
Kjærlighet på pinne

**Kjærlighet på pinne**, også kalt **kjærlighet**, **slikkepinne** eller **klubbe** er en type sukkertøy som er festet på en pinne. Den kan ha mange ulike farver, smaker og former, men de mest vanlige er runde med enten sur, salt eller søt smak. Pinnen er som regel fremstillet av presset papir, plast eller tre. 

Kojak, politietterforskeren fra TV-serien med samme navn, hadde slikkepinner som sitt varemerke.

## Referanser


## Eksterne lenker
*
William Moseley

**William Peter Moseley** (født 27. april 1987) er en engelsk skuespiller som spilte «Peter Pevensie» i filmen *[[Legenden om Narnia – Løven, heksa og klesskapet]]* fra 2005 og *[[Legenden om Narnia – Prins Caspian]]* fra 2008.

Han har ønsket å bli skuespiller siden han var 10 år, og han ble veldig glad da han fikk rollen som Peter Pevensie i Legenden om Narnia – Løven, heksa og klesskapet. Som syvåring pleide han å høre på en kassett med *The Chronicles of Narnia*.

Han var på audition for rollen som Harry Potter, men fikk den som kjent ikke.

Peter Pevensie (William) skal *ikke* være med i neste Narnia-film. Han har uttalt til jentemagasiner som *Girls* og *Julia* at han ikke vil kaste seg ut i noe, men vente på den rette rollen.

Han har to søsken, Daisy og Ben og foreldrene hans heter Peter Moseley og Julie Fleming.

## Referanser


## Eksterne lenker
* 
*
Viubråtan

**Viubråtan** er en tidligere husmannsplass nord for Harestua sør i Lunner kommune i Akershus. Det er også et stoppested på Gjøvikbanen. Plassen Viubråtan ble kjøpt av Oslo Jern og Metallarbeiderforbund fra Per Iversen Viubråtan i 1918, og omgjort til feriehjem. Per Iversen hadde vunnet plassen i poker fra Hans Anton Harestuvollen, som også eide stedet Kloppa (senere Lilleborgs feriehjem). Under andre verdenskrig ble hytta Lilleaker brukt som møtelokale for LO, og foreningens arkiv ble oppbevart der.  Senere er plassen bygget ut med hytter og forsamlingslokale.

Oslo Jern og Metallarbeiderforbund eide og drev feriehjemmet frem til 1989, da Framfylkingen i Oslo tok over som eiere. Fra januar 2006 tok Framfylkingen også over selve driften av hjemmet. Viubråtan Feriesenter ble nedlagt i 2015, og skal etter planen rives i 2016 for å bli boligfelt.

## Eksterne lenker
* Viubråtan Aktivitetssenters hjemmeside
Brødrister

**Brødristere** er elektriske apparater som brukes til å riste brødskiver. Brødskivene kan ristes i løpet av noen få minutter. Bruken av brødrister gir brødet mange av de samme egenskapene det har når det er nystekt, og egner seg derfor godt til å forberede frokost.

Den første brødristeren registrert er fra patent av General Electric i 1909, modellen GE model D-12, designet av tekniker Frank Shailor.

Brødristere forekommer i en rekke forskjellige modeller. I noen ristere legges brødskiven inn på høykant, mens andre ristere har et «grill»-design hvor brødskrivene legges flatt.

De fleste brødristere idag har en tidsstyring som gjør at du kan tilpasse akkurat hvor lenge den skal riste brødene. Dette gjøres ved å vri på en knapp. Det som bestemmer tiden i brødristeren kan enten være digitale klokker internt i apparatet eller en termostat.
Fotballdommer

En **fotballdommer** er den øverste lederen i en oppsatt fotballkamp, og i samarbeid med assistentdommere&nbsp;&ndash; og eventuelt en fjerdedommer og flere videodommere&nbsp;&ndash; leder dommeren den kampen han/hun er oppnevnt til, og skal håndheve spillereglene. I lavere divisjoner, samt i barne- og ungdomsfotballen, er det vanlig at en hoveddommer dømmer alene.

## Noen av fotballdommerens oppgaver
* Håndheve spillereglene
* Lede kampen i samarbeid med assistentdommere og fjerdedommer
* At ballen som blir brukt er i overensstemmelse med kravene
* Forsikre seg om at spillernes utstyr er i overensstemmelse med kravene
* Holde rede på tiden, samt legge til tid som er tapt grunnet stopp i spillet (se tilleggstid)
* Holde regnskap med kampen
* Stanse, utsette eller avbryte kampen for enhver overtredelse av spillereglene
* Stanse kampen, ved alvorlig skade
* Handle etter råd fra assistentdommere ved hendelser han/hun selv ikke har sett
* Forsikre seg om at ingen uvedkommende kommer inn på spillebanen
* Sende inn kamprapport

## Norge

### Kurs
Norges Fotballforbund har utviklet et system for opplæring og sertifisering av norske fotballdommere. Hvert år arrangerer fotballkretsene rundt i Norge rekrutteringsdommerkurs. På disse kursene får man en innføring i spillereglene, og man får en forståelse på hvordan de skal praktiseres.

## Bildegalleri
Noen fotballdommere har blitt særlig kjent gjennom sin internasjonale dommerkarriere. Dette er noen eksempler:
Fil:Mejuto Gonzalez 18abr2007.jpg|Spanske Manuel Mejuto González
Fil:Graham poll.JPG|Engelske Graham Poll
Fil:Pierluigi Collina 2-2008-23-08.JPG|Italienske Pierluigi Collina
Fil:Bibiana Steinhaus.JPG|Tyske Bibiana Steinhaus
Fil:Markus merk061115.jpg|Tyske Markus Merk
Fil:2017293155419 2017-10-20 Fussball Frauen Deutschland vs Island - Sven - 1D X MK II - 0017 - B70I0638.jpg|Franske Stéphanie Frappart
Fil:Dommer7.JPG|Engelske Dermot Gallagher
Fil:Howard Webb march11.jpg|Engelske Howard Webb
Fil:Terje Hauge 2006 06 06.jpg|Norske Terje Hauge


## Eksterne lenker
*  
* Utdanning.no sin yrkesbeskrivelse av fotballdommer
David Clarke

**David Leonard Clarke** (født 3. november 1937, død 27. juni 1976) var en arkeolog fra Kent i England. Han studerte ved Peterhouse i Cambridge, hvor han ble en såkalt fellow i 1966. Hans arbeide innen analytisk arkeologi på slutten av 1960-tallet, hadde stor innvirkning på Europeisk arkeologi. Clarke demonstrerte betydningen av systemteorier, kvantifisering og vitenskapelig tankegang i arkeologi. Han knyttet også bånd mellom arkeologi og økologi, geografi, og antropologi, og var en foregangsfigur innen prosessuell arkeologi. Clarke ble aldri fullt godtatt av hierarkiet ved Cambridge, men var svært respektert av sine for sin jordnære, inklusive tilnærming til faget. Han døde i 1976 av blodpropp som et resultat av koldbrann i fordøyelsessystemet.

## Referanser


## Eksterne lenker
* Sitat fra David Clarke, fra en artikkel kalt The Loss of Innocence i American Antiquity 47:100 (1973)
*
Castries

**Castries** er hovedstaden på Saint Lucia. Ved folketellingen i 2010 hadde byen  innbyggere i sentrum og  i forstedene.

Castries ble grunnlagt av franskmennene i 1650. Stedet ble først kalt Le Carénage, men fikk i 1758 navn etter Charles Eugène Gabriel de la Croix, Marquis de Castries. Castries har flere ganger blitt gjenoppbygd etter å ha blitt ødelagt av brann, blant annet etter storbrannen 19. juni 1948.

## Referanser


## Eksterne lenker
*
Svisj

***Svisj*** er et norsk interaktivt musikkprogram som gikk på NRK-TV fra 2002 til 2012. Her kunne seerne stemme frem musikkvideoer og chatte via SMS. Programmet gikk nattestid og startet sine sendinger på NRK2 den 25. oktober 2002 og avsluttet i 2012. Konseptet ble også utviklet til å inneholde annet enn musikkvideoer og ble kalt for Jukeboks.

Konseptet og formatet ble utviklet av Teletopia Interactive og ble levert komplett til NRK som "Program på boks", inklusive videoservere, videografikkmaskiner og kontrollapplikasjoner. NRK overtok noen år senere selv produksjonen av formatet, på NRK sine egne videoservere. 

3. september 2007 ble programmet flyttet fra NRK2 til NRK3. NRK2 var på den tiden i en omdanningsfase der de gikk over til å bli en ren fakta- og aktualitetskanal.

## Kategorier
Programmet var delt opp i kategoriene:
* Svisj – Det siste innen populærmusikk
* Svisj Norge – Norske artister
* Svisj Gull – Populær musikk fra de siste tiår
* Svisj topp 10 – Forrige ukes mest populære videoer

## Referanser


## Eksterne lenker
*
I Want to Hold Your Hand

**«I Want to Hold Your Hand»** er en sang av The Beatles, utgitt i november 1963. Sangen er skrevet av John Lennon og Paul McCartney.

Det var den første sangen av The Beatles som nådde førsteplass på hitlista i USA. Den ble senere den mest solgte Beatles-single på verdensbasis.

Den ble også innspilt på tysk med tittelen «Komm, gib mir deine Hand», en av de få Beatles-sangene som gruppen spilte inn på et annet språk enn engelsk.

I 2024 ble sangen nummer femten på Rolling Stones liste The 500 Greatest Songs of All Time.

## Referanser
Rullestolcurling

**Rullestolcurling** er en variant av curling beregnet for mennesker med fysiske funksjonshemninger. Rullestolcurling er blant annet en av idrettene i de paralympiske vinterleker. Rullestolcurling skiller seg fra vanlig curling ved at spillerne skyter steinene fra sittende posisjon, og at man ikke har lov til å koste.

## Paralympiske leker vinnerland
* 2006:  Canada (Chris Daw) 
* 2010:  Canada (Jim Armstrong) 
* 2014:  Canada (Jim Armstrong) 

## VM vinnerland
*2002:  Sveits (Urs Bucher)
*2004:  Skottland (Frank Duffy)
*2005:  Skottland (Frank Duffy)
*2007:  Norge (Rune Lorentsen)
*2008:  Norge (Rune Lorentsen)
*2009:  Canada (Jim Armstrong)
*2011:  Canada (Jim Armstrong)
*2012:  Russland (Andrej Smirnov)
*2013:  Canada (Jim Armstrong)

## Ranking
I februar presenterte World Curling Federation for første gang en rankingliste for rullestolcurling. Medlemslandene i WCF får poeng for sin plassering i VM, VM-kvalifisering og Paralympiske leker, og rangeringen dekker de siste fem sesongene. Etter Paralympiske vinterleker 2014 ser rangeringen ut som følger: 

## Referanser


## Eksterne lenker
* World Curling Federation
* Den internasjonale paralympiske komité
Sørumsverdet

**Sørumsverdet** er et sverd fra bronsealderen som ble funnet i 1948 i et skogholt ca. 300 meter nord for gården Østre Sørum i Gran kommune i Oppland. Sverdet er ca. 90&nbsp;cm langt, og er et Skandinavias lengste sverd fra denne perioden. Klingen er 79&nbsp;cm lang og inntil 3&nbsp;cm bred. Sverdet er et såkalt Auverniersverd med klare paralleller i Sør-Europa, spesielt i Sveits. Det er imidlertid unikt i Norge. I Skandinavia er det funnet tre tilsvarende sverd; et fra Skåne og to fra Göta älvområdet. Sverdet er datert til ca. 500 f.Kr., altså Hallstatt-perioden.
Sverdet er laget i dagens Tsjekkia. Kanskje var dette en gave fra en sentraleuropeisk høvding, gitt til en høvding på Hadeland som tegn på lojalitet.

## Referanser


## Kilder
*Hagen, A. 1949. «Sørumsverdet». Viking 13, s. 17-24.
* For mange høvdinger og for få undersåtter?, artikkel hos Norgeshistorie.no
Brøknipa

**Brøknipa** (også kalt **Bruviknipa**) er en fjelltopp på Osterøy, 822 moh. Toppen er den nest høyeste på Osterøy etter Høgafjellet og populær blant turgåere. Toppen er lett tilgjengelig både fra Bruvikdalen, Skaftå og Hovden. Fra Hovden er det en tur på tre til fire timer til Brøknipa. 

## Referanser
Elan

**Elan** er en slovensk skiprodusent som lager ski og snowboard for konkurranse og lek.

Elan er et stort konsern som også lager sykler, turnutstyr, sportshaller, komponenter til fly, seil- og motorbåter. Mest kjent er de nok for ski- og seilbåtproduksjon. En av de mest kjente utøverne var lojal mot Elan var Ingemar Stenmark. Mange av verdens beste skihoppere bruker også Elan hoppski.

Ordet Elan stammer fra fransk språk. Betydningen er "entusiastisk, livlig" men kan også være «rask, smidig». I Norge er det flere firma som bruker ordet Elan i merkenavnet, bl.a Manpower på sin IT-divisjon. Tidligere forsøkte Elan i Stavanger å bygge et merkenavn med vannautomater, disse leveres nå av Drikkevannbutikken, også i Stavanger.

## Eksterne lenker
*
Glitrehøgda

**Glitrehøgda** er en kolle mellom innsjøene Harestuvatnet og Store Skillingen i søndre del av Lunner kommune i Akershus. Den har en høyde på 308 meter over havet. Tjernet *Glitra* ligger vest for toppen av Glitrehøgda.

## Referanser
Under the Blade

***Under the Blade*** er et musikkalbum av hardrock/metal-bandet Twisted Sister, produsert av tidligere UFO-bassist Pete Way og utgitt i 1982 på det uavhengige, britiske plateselskapet Secret Records. Det er senere blitt gjenutgitt av Atlantic i en remixet versjon. Den originale mixen ble utgitt på CD av Eagle Rock Entertainment i 2011.

Albumet blir ofte sammenlignet med Iron Maidens *[[The Number of the Beast]]* og Manowars *[[Battle Hymns]]*.

## Sporliste
#«What You Don't Know (Sure Can Hurt You)»
#«Bad Boys (Of Rock 'n' Roll)»
#«Run for Your Life»
#«Sin After Sin»
#«Shoot 'Em Down»
#«Destroyer»
#«Under the Blade»
#«Tear It Loose»
#«I'll Never Grow Up» **Kun på nyutgivelse fra 1985  
#«Day of the Rocker»

## Musikere
* Dee Snider – vokalist
* Jay Jay French – gitarist
* Eddie Ojeda – gitarist
* Mark Mendoza – bassist
* A.J. Pero – trommeslager

## Referanser


## Eksterne lenker
*
Beisfjordbrua

**Beisfjordbrua**, lokalt også omtalt som **Ankenesbrua**, er ei bru som krysser Fagernesstraumen mellom Fagernes og Ankenes i Beisfjorden i Narvik kommune i Nordland. Brua er 375 meter lang og er en del av europavei 6.

Da brua ble åpnet 1959 av fylkesmann Bue Fjermeros var den den lengste langs riksvei 50 og hadde kostet over fire millioner kroner.

## Se også
*Liste over broer i Norge
*Liste over broer i Norge etter lengde

## Referanser


## Eksterne lenker
* Bilde av brua sett fra øst.
* Bilde av Beisfjorden med brua
* Filmavisen: Åpning av Beisfjordbrua
Grua kalkverk

**Grua kalkverk** var et kalkverk ved Grua i søndre del av Lunner kommune i Akershus. Kalkverket ble opprettet ved at en kalkovn ble bygget i 1908, og driften ble utvidet med en større ovn i 1910. Det ble levert kalkstein til Norsk Hydro og Christiania Spigerverk, samt kalkmel til jordbruket. Driften fortsatte frem til 1930-årene.
Boris Gelfand

**Boris Gelfand** (født 24. juni 1968) er en av verdens fremste sjakkspillere. Han er født i Belarus, men bor nå i Israel. FIDEs ratingliste for oktober 2008 viser en rating på 2809, som tilsvarer en andreplass på listen.

I 1988 delte han seieren i verdensmesterskapet for juniorer med Peter Leko i Året etter fikk han stormestertittelen. 

I 2012 var han tittelutfordrer i VM-matchen mot regjerende verdensmester Viswanathan Anand etter at han vant kandidatturneringen i 2011. VM-matchen endte 6–6 etter de ordinære partiene, hvorpå Anand vant på tie-break med 2,5–1,5.

## Referanser


## Eksterne lenker
* 
* 
* 
*  15 kritiske stillinger fra Gelfands partier
Buarbreen

**Buarbreen** (også skrevet *Buerbreen*) er en isbre i Ullensvang kommune i Vestland. Den består av to separate brearmer av Folgefonna, **Øvre Buarbreen** og **Nedre Buarbreen**. Buarbreene strekker seg østover fra Folgefonna og ned mot Buardalen. Jordalselvi (Buarelvi) fører smeltevannet fra Buarbreene gjennom Buardalen til Sandvinvatnet. Buarbreen hadde et framstøt rundt 1930, men trakk seg deretter tilbake. Breen hadde også et framstøt på 1990-tallet, men har trukket seg tilbake igjen siden 1997. Årlig frontposisjonendring måles av NVE.


Fil:Buarbræen med Hotel Buar Hardanger - NB MS G3 0083.jpg|«Buarbræen med Hotel Buar Hardanger», trolig på 1890-tallet. 
Fil:Buarbræen. Hardanger - NB MS G4 0066.jpg|«Buarbræen» 
Fil:Hardanger Buarbræen - NB MS G3 0129.jpg|«Buarbræen»


## Referanser




## Eksterne lenker
* 
* NVEs bremålinger
Norge under Paralympiske vinterleker 2006

**[[Norge]]** deltok med i alt 19&nbsp;deltakere i de **[[paralympiske vinterlekene 2006]]** i Torino. Norge var ett av fem land som deltok i alle idrettene ved disse lekene. De andre fire var Canada, Italia, Sverige og USA.

## Medaljer

### Gull
;Langrenn
:17. mars: Kjartan Haugen, Karl Einar Henriksen og Andreas Hustveit, stafett 1x3,75&nbsp;km&nbsp;+&nbsp;2x5&nbsp;km
### Sølv
;Kjelkehockey
:18. mars: Helge Bjørnstad, Eskil Hagen, Atle Haglund, Lloyd Remi Johansen, Roger Johansen, Kjetil Korbu Nilsen, Knut André Nordstoga, Rolf Einar Pedersen, Tommy Rovelstad, Kjell Vidar Røyne, Johan Siqveland, Stig Tore Svee, Morten Værnes, Arne Vik

### Bronse
;Skiskyting
:11. mars: Nils Erik Ulset, 12,5&nbsp;km, stående
:14. mars: Nils Erik Ulset, 7,5&nbsp;km, stående

;Langrenn
:12. mars: Helge Flo, 5&nbsp;km for synshemmede

## Deltakere
;Alpin skiidrett
:Daniel Pettersen, Asle Tangvik

;Kjelkehockey
:Helge Bjørnstad, Eskil Hagen, Atle Haglund, Lloyd Remi Johansen, Roger Johansen, Kjetil Korbu Nilsen, Knut André Nordstoga, Rolf Einar Pedersen, Tommy Rovelstad, Kjell Vidar Røyne, Johan Siqveland, Stig Tore Svee, Morten Værnes, Arne Vik

;Rullestolcurling
:Trine Fissum, Paul Aksel Johansen, Rune Lorentsen, Geir Arne Skogstad, Lene Tystad

;Langrenn/Skiskyting
:Helge Flo, Tone Gravvold, Kjartan Haugen, Karl Einar Henriksen, Andreas Hustveit, Svein Lilleberg, Ragnar Sørhaug, Nils Erik Ulset

## Kilder
* Athletes and team list by NPC

## Se også
* Norge ved de paralympiske leker
Fridtjof Nilsen

**Fridtjof Riege Nilsen** (født 1977) er en norsk musiker og programleder, og gitarist i rockegruppa Span. Nilsen har spilt i Explicit Lyrics sammen med Span-kollega Jarle Bernhoft. Han har i en periode vært programleder i TV 2-programmet *[[Sone 2]]*. Han har også vært med i reklamefilmer for MatPrat fra 2002. Nilsen har også vært programleder for programmer som *[[Kakekrigen]]*, *[[Gøy på landet (TV-serie)|Gøy på landet]]* og ''Alt for Norge''.

## TV-karriere
Nilsen slo gjennom som 11-åring i da han spilte en rolle i ''Karlsson på taket''. Siden hadde han en liten rolle i *[[Frida – med hjertet i hånden]]* (1991). I 2000 hadde han en liten gjesterolle i TV-såpen ''Hotel Cæsar'' som Flash. 

I 2011 ble han programleder i TVNorge, og ledet *[[Gøy på landet (TV-serie)|Gøy på landet]]* sammen med Alexander Nyhagen. *Gøy på landet* er en serie i 44 episoder hvor byjenter sendes ut i distriktene «på jakt etter drømmebygda og drømmemannen». Byjentene kjører landet rundt i buss som stopper i kommuner som er utvalgt fordi de har et overskudd av menn, og jenter som faller for noen av bygdemennene kan bli igjen i bygda. Første sesong av programmet ble nominert til Gullruten i kategorien for beste nyskapning. Andre sesong av *Gøy på landet* ble sendt i 2012 i Norge. I 2011 ble rettighetene til konseptet solgt til 35 land og i 2012 ble serien sendt i blant annet Danmark, Tyskland og Frankrike.

Nyhagen og Nilsen var også programledere for ''Damene først'' på TVNorge, hvor de hjalp seks menn å bli bedre ektemenn for konene sine. I 2012 begynte de også med «Alex og Fridtjofs podcast», Norges første TV-podkast, som kommer ut hver torsdag.

Siden 2013 har han vært programleder i *[[Kakekrigen]]* hos FEM. Et bakeprogram med deltakere hver uke som konkurrerer om å bli den beste bakeren. I 2016 tok han over som programleder for programmet *[[Alt for Norge (reality-TV)|Alt for Norge]]*, som etterfølger for Henriette Bruusgaard. 

Fridtjof Nilsen spiller i 2012 i rockebandet Dog Almighty i Norge, og i det danske rockebandet Royal Highness.

### Dubbing
Nilsen sin første dubberolle var når han leste inn den norske stemmen til figuren Sigurd Sprett (engelsk: Buster Bunny) i tegneserien *[[Tiny Toon Adventures]]* i 1991 (serien hadde opprinnelig premiere i USA i 1990, men ble ikke dubbet på norsk før 1991), også på andre ting relatert til serien, som rett på video filmen Tiny Toon: Min Elleville Ferie og i spillet Tiny Toon: Sigurd og Bønnestengelen til PC og Playstation 1. 

Han var stemmen til Trampe som voksen i Bambi.

Utenom det har han hatt stemme roller i filmene Det var en gang... og Ønske 

## Referanser




## Eksterne lenker
* 
*
Rafting

**Rafting** er en aktivitet som går ut på å navigere en flåte ned en elv. Rafting utføres gjerne i stryk og elver hvor vannet renner raskt. Det benyttes en åre til padling eller til å styre flåten med.

Vanskeligheten på elva rangeres på en skala fra 1 til 6:
#Grad 1: Flatt vann.
#Grad 2: Vann i bevegelse. Få eller ingen hindringer. 
#Grad 3: Sterk strøm med hindringer og stryk. Manøvrering er nødvendig. 
#Grad 4: Sterk strøm med store stryk og vanskelige passasjer. Manøvrering er vanskeleg, risiko for flip (båten går rundt).  
#Grad 5: Ekstremt vanskelig og kun for spesielt interesserte. 
#Grad 6: Umulig å rafte. 

## Rafting i Norge
I Norge er Voss og Sjoa i Heidal mye benyttede rafting- og vannsportelvene. Sjoa omtales som en god rafteelv. Elvene i Skjåk brukes også mye til rafting. Også Otra brukes til rafting ved Syrtveit i Evje og Hornnes kommune. I Jølstra har det vært drevet rafting siden 1991 og kommersielt siden 1997.

Numedalslågen i Dagali er også velkjent i raftemiljøet. På en spesiell vannstand i juli blir den til og med kalt «lille Zambesi».

## Raftingulykker
Rafting krever både lokalkunnskap, egnet utstyr og trening. I Sjoa er 13 mennesker druknet i forbindelse med rafting i perioden 1989-2010. Sjoa og Sogndalselva regnes som lunefulle og vanskelige for rafting.

## Referanser
Andorra under Paralympiske vinterleker 2006

**[[Andorra]]** deltok med to deltakere i de **[[paralympiske vinterlekene 2006]]** i Torino, begge i alpin skiidrett.

## Medaljer

## Deltakere
;Alpin skiidrett
:Xavier Barios, Francesca Ramirez

## Kilder
* Athletes and teams list by NPC

## Se også
* Andorra under paralympiske leker

## Eksterne lenker
* Resultater hos paralympic.org
Rombaksbrua

**Rombaksbrua** er ei hengebru på E6 arm Osnes–Trældal som krysser fjorden Rombaken i Narvik kommune i Nordland. Brua er 765 meter lang, med lengste spenn 325 meter og seilingshøyde 41 meter. Rombaksbrua ble åpnet 26. september 1964, og var en del av europavei 6 fra 1964 til 2018. Brua med tilførselsveier avløste fergestrekninga mellom Narvik og Øyjord, som hadde eksistert siden 1927.

Da Hålogalandsbrua, som går mellom Narvik og Øyjord, åpnet 9. desember 2018, er ikke Rombaksbrua lenger del av E6. Rombaksbrua har ei vektgrense på 90 tonn, og veien nord for Rombaksbrua er rasfarlig. Med Hålogalandsbrua sparer bilistene 17 km og 15–20 minutter på strekningen Narvik–Bjerkvik. 

## Se også
*Liste over broer i Norge
*Liste over broer i Norge etter lengde
Armenia under Paralympiske vinterleker 2006

**[[Armenia]]** deltok med to deltakere i de **[[paralympiske vinterlekene 2006]]** i Torino, begge i alpin skiidrett.

## Resultater
### Alpin skiidrett

;Kvinner

;Menn

## Se også
* Armenia ved de paralympiske leker

## Kilder
* Resultater hos paralympic.org
* Athletes and teams list by NPC
Østerrike under Paralympiske vinterleker 2006

**[[Østerrike]]** deltok med 25 deltakere i de **[[paralympiske vinterlekene 2006]]** i Torino. 23 av disse deltok i alpin skiidrett, mens to var med i nordiske grener.

## Medaljer

### Gull
;Alpin skiidrett
:13. mars: Walter Lackner, super-G for menn, stående
:14. mars: Sabine Gasteiger, super-G for kvinner, synshemmede
:18. mars: Robert Meusburger, slalåm for menn, stående
### Sølv
;Alpin skiidrett
:12. mars: Sabine Gasteiger, utfor for kvinner, synshemmede
:14. mars: Harald Eder, super-G for menn, sittende
:19. mars: Sabine Gasteiger, slalåm for kvinner, synshemmede
:19. mars: Harald Eder, slalåm for menn, sittende
### Bronse
;Alpin skiidrett
:11. mars: Walter Lackner, utfor for menn, stående
:12. mars: Claudia Lösch, utfor for kvinner, sittende
:13. mars: Danja Haslacher, super-G for kvinner, stående
:14. mars: Robert Fröhle, super-G for menn, sittende
:17. mars: Sabine Gasteiger, storslalåm for kvinner, synshemmede
:17. mars: Jürgen Egle, storslalåm for menn, sittende
:19. mars: Jürgen Egle, slalåm for menn, sittende

## Deltakere
;Alpin skiidrett
:Manfred Auer, Thomas Bechter, Harald Eder, Jürgen Egle, Martin Falch, Robert Fröhle, Sabine Gasteiger, Julian Hadschieff, Danja Haslacher, Arno Hirschbühl, Mathias Höll, Andreas Kapfinger, Walter Lackner, Claudia Lösch, Hubert Mandl, Robert Meusburger, Wolfgang Moosbrugger, Andreas Preiss, Klaus Salzmann, Reini Sampl, Andreas Schmid, Josef Schösswendter, Alexander Wechselberger

;Langrenn/Skiskyting
:Oliver Anthofer, Michael Kurz

## Kilder
*Athletes and teams list by NPC

## Se også
*Østerrike ved de paralympiske leker
Lamannshaugen

**Lamannshaugen** er en ås i Jevnaker kommune i Akershus, nord for Svarttjernshøgda og vest for vannet Mylla. Den er en av fem topper over 700 moh i Nordmarka.

På åsen skal det være et trigonometrisk punkt på 701 moh., men det høyeste punktet er 705,9 moh, ifølge Kartverkets norgeskart.no.

Lamannshaugen var tidligere vardeplass.

Fra toppunktet kan man blant annet se Gaustatoppen, Blefjell, Norefjell og Vikerfjell. Under gode forhold kan også noen av toppene mellom Bygdin og Gjende i Jotunheimen sees.

## Fotnoter



## Referanser
Blidö

**Blidö** er en øy i Stockholms skjærgård.

Til Blidö og naboøya Yxlan finnes bussforbindelse fra Norrtälje og fergeforbindelse fra Vaxholm. Øyene har ingen bruer men kun bilferger som går mellom Furusund (fastlandet) og Köpmanholm (Yxlan) samt mellom Larsvik (Yxlan) og Norrsund (Blidö).

Kunstneren Rune Jansson ble født her. Ture Nerman hadde sommerhus på Blidö i femti år.

## Steder på Blidö
*Oxhalsö
*Stämmarsund
*Bromskär
*Glyxnäs

## Referanser
Efjordbruene

**Efjordbruene** er tre bruer som krysser Efjorden i Narvik kommune i Nordland. Bruene ble åpnet 14. september 1969 og er del av europavei 6. Bruforbindelsen erstattet fergeforbindelsen mellom Forså og , som hadde vært i drift siden 1941.

**[[Kjerringstraumbrua|Kjerringstraumen bru]]** er den nordligste av de tre bruene. Den er ei hengebru med total lengde 551 meter, lengste spenn 200 meter og seilingshøyde 22 meter. Brua har 15 spenn. Brua krysser Kjerringvikstraumen mellom fastlandet og Storøya. Denne brua er spesiell fordi den bare har ett tårn som ikke står midt på brua.

**Mellastraumen bru** er ei buebru med lengde 143 meter og seilingshøyde 15 meter. Brua krysser Mellastraumen mellom Storøya og Halvarøy. Hovedspennet er 65 meter, utført som parallellforskjøvet buespenn.

**Sørstraumen bru** er den sørligste av bruene. Den er ei bjelkebru med lengde 162 meter og seilingshøyde 2 meter. Brua krysser Sørstraumen mellom Halvarøy og fastlandet. Sørstraumen bru i Efjord må ikke forveksles med brua med samme navn som krysser Kvænangen i Troms.

Entreprenørfirmaet Christie & Opsahl AS hadde kontrakt på alt grunn- og betongarbeid på bruene. Kontrakten ble ledet av sivilingeniør Brinchmann, og oppsynsmann var Arnold Rødal.

Efjordbruene og veien mellom Sætran og Forså er foreslått vernet i Nasjonal verneplan for veger, bruer og vegrelaterte kulturminner.

## Se også
* Liste over broer i Norge
* Liste over broer i Norge etter lengde

## Referanser


## Eksterne lenker
* Efjord.info: Bilde av alle tre bruene
* Nordlandsportalen: Bilde av Kjerringstraumen bru
* Nordlandsportalen: Bilde av Mellastraumen bru
* Nordlandsportalen: Bilde av Sørstraumen bru
Sør-Afrika under Paralympiske vinterleker 2006

**[[Sør-Afrika]]** deltok med én deltaker i de **[[paralympiske vinterlekene 2006]]** i Torino. Det var det eneste afrikanske landet som deltar.

## Medaljer

## Deltakere
;Alpin skiidrett
:Bruce Warner

## Kilder
**Resultater hos paralympic.org
*Athletes and teams list by NPC

## Se også
*Sør-Afrika ved de paralympiske leker
Svinøybrua

**Svinøybrua** er ei veibru i Svolvær i Nordland. Brua knytter Svinøya til Austvågøya og resten av Svolvær. Brua er 359 meter lang, med hovedspenn på 24 og 22,5 meter, og seilingshøyde 14,8 meter. Svinøybrua ble åpnet i 1964. Veien over brua er kommunal, den har navn etter holmen Bukkedauden som den passerer.

## Se også
*Liste over broer i Norge
*Liste over broer i Norge etter lengde
Mylla

**Mylla** er et vann nord i Nordmarka, på grensen mellom Lunner og Jevnaker kommuner i Akershus. Vannet ligger på 496 moh., nordvest for åsen Bislingflaka og øst for Lamannshaugen og Helgehaugen. Navnet Mylla brukes også om området rundt vannet, særlig om bygda ved vannets østende, opp mot Svea, mens det vestlige området kalles Vestenden.
 
Mylla var finnebygd fra 1600-tallet, og mange finske stedsnavn brukes fortsatt i området. Mylla er et mye brukt utgangspunkt for ski- og kanoturer gjennom Nordmarka.

## Fauna
I Mylla finnes det abbor, ørret, lake, sik og edelkreps.

## Referanser




## Eksterne lenker
* 
* Skiforeningen, markadatabasen om Mylla
DS «Selis»

**DS «Selis»** (1917–1942) var en ishavsskute som ble bygget i 1917 ved Knut Skaalas Verft i Rosendal, samme verft som bygget Roald Amundsens «Gjøa» i 1872.

## Polarskuta
Skuta ble bygget som **DS «Malula»** på Skaalafjæra som ligger 500 meter utenfor det mer kjente Skaalurens verft. Med sine sine 103,8 fot og 174 brutto register tonn var D/S «Malula» i mange år den største ishavsskuta i Norge. Den første eieren til D/S «Malula» var den russiske Admiral Mikhail Sergeievich Roshchakowsky og det Russiske firmaet Chr. Marnakoff & Co. fra Arkhangelsk. Roshchakowsky hadde fått tillatelse av Aleksander Kerenskij til å emigrere med sin familie etter revolusjonen i Russland i 1917. Han brukte skuta til å hente sin kone og datter ut fra Arkhangelsk i Murmansk hvor han hadde tjenestegjort som sjef for Murmansk Marineavsnitt inntil den Russiske Revolusjonen startet. Datteren, Maria Mikhailovna Roshchakowsky hadde klengenavnet Malula og skuta var oppkalt etter henne.

## Tilbake i Norge
Familien Roshchakowsky bosatte seg på Espevær hvor Roshchakowsky gikk i kompaniskap med Berner Garvik og D/S «Malula» opererte som fangstskute for Espevær Fangst og Fiskeriselskap. D/S «Malula» ble skutt inn som kapital i selskapet til en verdi av 225&nbsp;000 Kr. Espevær Fangst og Fisekeriselskap gikk konkurs i 1921 og 
skuta ble da solgt til A/S Solvang i Haugesund og deretter til Fridtjof Nagell Nordbø i Haugesund. Hun fikk nå fiskerinummer R-61-H. Senere skiftet hun eier flere ganger, og opererte fra Sunnmøre som selfangstskute i ishavet. I 1932 ble hun solgt til A/S Schjeldrups Selfangstrederi, Skåland i Bodin og opererte nå fra Nord-Norge under navnet D/S «Selis», med fiskerinummer T-91-T.  Året etter omkommer en av besetningen i ulykkene i Vestisen.

## Selis i krig
Da Norge ble okkupert av tyskerne i 1940 var hun ved Newfoundland og ble da rekvirert til å delta som transportfartøy for de Allierte styrkene. I 1942 deltok hun i en operasjon for å frigjøre Svalbard fra Tyskerne. Operasjonen hadde kodenavnet Operasjon Fritham og ble utført av ishavsskutene «Selis» og «Isbjørn». De brakte med seg 82 soldater fra Skottland via Island og planen var å landsette styrkene i Barentsburg. Før de kom så langt ble de imidlertid overrasket av tyske bombefly og begge fartøyene ble senket den 14. mai 1942.

## Eksterne lenker
* Mer informasjon fra Ishavsmuseet
Finnhamn

**Finnhamn** er en øy i nordlige delen av Stockholms skjærgård rett øst for Ingmarsö og innenfor Husarö. Finnhamn omfatter også øyene Store Jolpan, Lille Jolpan og Idholmen. Øyene er populære turistmål og nås via båter fra Waxholmsbolaget året rundt.

Navnet Finnhamn kommer seg av at finske seilskuter på vei til eller fra Stockholm via Husaröleden utnyttet den naturlige havnen ved Store Jolpan.

Øya ble kjøpt av Stockholms by i 1943 og en sommergård og en hytteby ble anlagt for å kunne gi sommerferie til mindre bemidlede Stockholmsfamilier på samme måte som på f.eks. Grinda. Øyas forvaltning har i den senere tid blitt skjøttet av Skärgårdsstiftelsen.

På Finnhamn finnes i dag et helårsåpent vandrehjem, som sommerstid også driver butikken, sommergården og hyttebyen, Idholmens gård, med økologisk landbruk og gårdssalg samt en sommeråpen kro.

## Eksterne lenker
* Informasjon om Finnhamn
* Finnhamns vandrarhem
Gimsøystraumbrua

**Gimsøystraumbrua** er ei fritt frambygg-bru som krysser Gimsøystraumen mellom Austvågøya og Gimsøya i Nordland. Brua er 839 meter lang og har et hovedspenn på 148 meter og seilingshøyde 30 meter. Brua har 9 spenn. Den ble åpnet i 1981 og er en del av europavei 10. Sammen med Sundklakkstraumen bru (åpnet 1976) erstattet den fergestrekninga mellom Lyngvær på Austvågøya, Smorten på Vestvågøya og Sundklakk på Gimsøya. Fergeforbindelsen ble satt i drift i 1955.

## Se også
*Liste over broer i Norge
*Liste over broer i Norge etter lengde

## Referanser
Fredvangbruene

**Fredvangbruene** er to fritt frambygg-bruer som forbinder fiskeværet Fredvang på Moskenesøya med resten av Flakstad kommune på Flakstadøya i Nordland. Bruene er del av fylkesvei 7708.

Både **Kubbholmleia bru** og **Røssøystraumen bru** er 240 meter lange og har hovedspenn på 115 meter. Begge bruene har 3 spenn og seilingshøyde på 16 meter. Bruene ble åpnet 3. desember 1988 og erstattet fergestrekningen mellom Finnbyen og Fredvang. Fergeforbindelsen ble satt i drift i 1965.

## Se også
*Liste over broer i Norge
*Liste over broer i Norge etter lengde
*Røssøystraumen

## Eksterne lenker
* Structurae om Kubholmleia bru
Henningsværbruene

**Henningsværbruene** er to bruer som knytter fiskeværet Henningsvær til Austvågøya i Nordland. Bruene ble åpnet 15. juli 1983 og er del av fylkesvei 816. De avløste fergeforbindelsen mellom Festvåg og Henningsvær, som ble satt i drift i 1959.

**Engøysundbrua** er 181 meter lang og har et hovedspenn på 100 meter.

**Henningsværbrua** er 258 meter lang og har et hovedspenn på 150 meter.

## Se også
*Liste over broer i Norge
*Liste over broer i Norge etter lengde
Borgund

**Borgund** kan vise til:

*Borgund (Vestland) – ei bygd i Lærdal kommune i Vestland
*Borgund (Møre og Romsdal) – en tidligere kommune i Møre og Romsdal
*Borgund folkehøgskole, nå Ålesund folkehøgskole – i Ålesund kommune i Møre og Romsdal
*Borgund videregående skole – i Ålesund kommune i Møre og Romsdal
Tegucigalpa

**Tegucigalpa** er hovedstaden i Honduras, og landets største by med 1&nbsp;435&nbsp;000 innbyggere (2003). Den ligger i dalen med samme navn.

Byen ble grunnlagt på 1600-tallet, og var et senter for gull- og sølvgruvedrift.

## Eksterne lenker
*
Engeløybruene

**Engeløybruene** er navnet på to bruer som forbinder Engeløya til fastlandet i Steigen kommune i Nordland. Bruene ble åpnet av kong Olav V i 1978 og er en del av fylkesveg 835.

Høybrua er ei fritt frambygg-bru og går fra fastlandet til Ålstadøya. Brua er 548 meter lang og har et hovedspenn på 110 meter.

Lavbrua går fra Ålstadøya til Engeløya. Brua er 360 meter lang, med lengste spenn 24 meter.

## Se også
*Steigentunnelen
*Liste over broer i Norge
*Liste over broer i Norge etter lengde

## Referanser
Kåkern bru

**Kåkern bru** er ei fritt frambygg-bru som krysser Kåkersundet mellom Flakstadøya og Moskenesøya i Nordland. Brua er 303 meter lang og har et lengste spenn på 171,5 meter. Den ble åpnet i 2002 og er del av europavei 10.

Dagens bru erstattet ei hengebru som ble åpnet i 1961 og var 228 meter lang. Den gamle brua ble revet etter at den nye brua åpnet.

## Referanser


## Se også
*Liste over broer i Norge
*Liste over broer i Norge etter lengde

## Eksterne lenker
* Structurae om nye Kåkern bru
* Structurae om gamle Kåkern bru
Djupfjordbrua

:*For broa i Sortland, se [[Djupfjordstraumen bru]]*

**Djupfjordbrua** er ei bru som krysser Djupfjorden i Moskenes kommune i Nordland. Brua er en 259 meter lang kassebru i stål, med lengste spenn på 83 meter. Det høyeste punktet på brua (fra rekkverket) er 23,5m over havoverflaten, ved fjære. Den ble åpnet 3. juni 2003 og erstattet ei tidligere bru over fjorden. Brua er en del av europavei 10.

Byggingen av nybrua tok 2 år, noe som var lenger enn planen. Under byggingen var det problemer med sterk strøm, bølger og vind i fjorden. Brua, tilførselsveier og rivingen av den gamle brua kostet ca. 57 millioner kroner.

Den gamle brua var ei hengebru bygd i 1959. https://web.archive.org/web/20051004062136/http://www.gjenbruksprosjektet.net/filemanager/download/1077/Oppsumm%20infodag%20-%20KORT.doc

## Se også
*Liste over broer i Norge
*Liste over broer i Norge etter lengde

## Eksterne lenker
* Statens vegvesen om Djupfjordbrua
São Tomé

**São Tomé** (befolkning 53&nbsp;300 i 2003) er hovedstad i São Tomé og Príncipe og landets klart største by. Den ble grunnlagt av portugiserne i 1485, og er bygd om omkring en katedral fra 1500-tallet. En annen tidlig bygning er Fort São Sebastião, bygd i 1575, og i dag São Tomés nasjonalmuseum. 

São Tomé ligger nordøst på øya São Tomé. Byen befinner seg nordøst for Trindade, sørøst for Guadalupe og nordvest for Santana. Hovedstaden er forbundet med disse byene med forskjellige veier.

Den internasjonale flyplassen São Tomé internasjonale lufthavn ligger nord for São Tomé.

## Befolkningsutvikling

## Eksterne lenker
*
Mbabane

**Mbabane** er hovedstaden i Eswatini, i den forstand at regjeringen har sete her. Byen ligger ved elven Mbabane og sideelven Polingane i Mdimbafjellene.

Byen vokste etter at landets administrasjonssentrum ble flyttet fra Manzini i 1902, og har en beregnet folkemengde på 70&nbsp;000 (2003).

Mbabane nærmeste grense til Sør-Afrika er Piggs Peak, og selv om swazi er hovedspråket, brukes også engelsk i stor utstrekning. Mbabane, som resten av Eswatini, har viktige inntekter fra turisme og sukkereksport.

## Vennskapsbyer
* Fort Worth, USA
* Taipei, Taiwan
## Eksterne lenker
*
Rot til en ligning

I matematikk er **roten** til en ligning der den ukjente er et reelt eller et komplekst tall det samme som *løsningen* av ligningen.   En ligning kan ha én eller flere røtter.

Dersom ligningen har forma f(x) = 0, er roten til ligningen sammenfallende med *nullpunktene* til funksjonen f(x).  En skiller ofte ikke klart mellom de to begrepene *rot* og *nullpunkt*.

Algebraens fundamentalteorem sier at en ligning der f(x) er et *n*-te-gradspolynom har n komplekse røtter. 
For en potensligning på formen x^n = a vil en rot være like n-te-roten av a.

## Multiplisitet
For en polynomligning av grad *n* på forma p(x) = 0 vil en rot x_0 ha *multiplisitet* *m* dersom polynomet kan skrives
 
:p(x) = (x - x_0)^m q(x) \, 

der q(x) er et polynom av grad (*n* – *m*).
Managua

**Managua** er Nicaraguas hovedstad og største by. Byen ble grunnlagt i 1819 under navnet Leal Villa de Santiago de Managua, som en fiskerlandsby sørvest for Managuasjøen. Siden 1852 har byen vært landets hovedstad.

Det bor om lag 2,2 millioner innbyggere i byen, noe som gjør den til Mellom-Amerikas nest største by (Guatemala by er størst og San Salvador er på tredjeplass). I 1931 og 1972 ble byen rammet av store jordskjelv som gjorde omfattende skader.

## Referanser


## Eksterne lenker
*
Potens (matematikk)

En **potens** i matematikken er et tall eller en funksjon uttrykt som en relasjon mellom to tall eller variabler, et grunntall og en eksponent. Man sier at grunntallet er *opphøyd i* eksponenten. En potens med grunntall b og eksponent n skrives:
:b^n

Dersom n er et positivt heltall, tilsvarer dette å gange grunntallet med seg selv *n* ganger, dvs.
:b^n = b \cdot b \cdot \cdots \cdot b
der man utfører multiplikasjonen på høyre side n ganger. For eksempel kan man skrive tallet 8 som 2^3 = 2 \cdot 2 \cdot 2; her vil 2^3 være en potens og 3 tallets eksponent.

Dersom n er et positivt heltall, defineres b^{-n} ved hjelp av brøk, slik at
:b^{-n} = \frac{1}{b^n}
og b^{1/n} som n-te-roten av grunntallet,
:b^{1/n} = \sqrt[n]{b}
Definisjonen av eksponenter kan utvides til å gjelde for alle reelle og komplekse tall.

## Regneregler

En potens med grunntall b og eksponent n, multiplisert med en annen potens med grunntall b og eksponent m:
:b^n \cdot b^m = b^{n+m}

En potens med grunntall b og eksponent n, dividert med en annen potens med grunntall b, og eksponent m:
:\frac{b^n}{b^m} = b^{n-m}

Negative eksponenter gir den inverse til tallet opphøyd i eksponenten:
:b^{-n} = \frac{1}{b^n} 
for alle b ulik 0

Potens av potens regnes ut ved å opphøye grunntallet i produktet av eksponentene:
:(b^n)^m=b^{nm}

For generelle eksponenter (strengt tatt av type rasjonale tall) kan en forklare potensfunksjonen som en kombinasjon av heltallig potensiering og heltallig rotberegning:
:b^{0.4} = b^{2/5} = \sqrt[5]{b^2}

For eksponenter lik null gjelder:
:b^0 = b^{n-n} = \frac{b^n}{b^n} = 1
for alle b ulik 0

## Notasjon for funksjoner
Dersom et tall angis som opphøyd for en funksjon, før argumentet, betegner dette vanligvis enten en invers (for -1) eller at man anvender samme funksjon et visst antall ganger (for et positivt heltall). F.eks. vil man kunne angi den inverse funksjonen av f(x) = x som f^{-1}(x) = 1/x (for x > 0), og funksjonen f(f(f(x))) som f^3(x). 

For trigonometriske og hyperbolske funksjoner har slike eksponenter, etter konvensjon, en noe annen betydning: *-1* betegner den trigonometriske inverse funksjonen, og et positivt heltall betegner at man opphøyer funksjonen i dette tallet n ganger. F.eks. vil \sin^{-1} x brukes ekvivalent med \arcsin x, og \sin^2 x ekvivalent med (\sin x)^2. Tilsvarende konvensjon for positive heltall gjelder også for logaritmiske funksjoner, der \log^2 x vanligvis refererer til (\log x)^2, ikke \log \log x.

## Se også
*Eksponensialfunksjon

## Eksterne lenker
*
*
Makedonerkrigene

**Makedonerkrigene** var en serie med fire kriger mellom den romerske republikk, dets allierte, og Oldtidens Makedonia.

* Første makedonerkrig (215 f.Kr.–205 f.Kr.) – Filip V av Makedonia var alliert med Hannibal. Fredsavtalen fra Foinike (Finiq) endte krigen.
* Andre makedonerkrig (200 f.Kr.–196 f.Kr.) – Slaget ved Kynoskephalai resulterer i fredstraktaten i Tempea. Filip får beholde sitt kongedømme.
* Tredje makedonerkrig (171 f.Kr.–168 f.Kr.) – Slaget ved Pydna, Perseus av Makedonia blir tatt til fange. Roma deler Makedonia inn i fire marionettrepublikker.
* Fjerde makedonerkrig (150 f.Kr.–148 f.Kr.) – Opprør under ledelse av Andriscus av Makedonia som hevdet å være sønn av Perseus. Han ble raskt nedkjempet av romerne.

De fire makedonske republikkene ble oppløst og Makedonia ble en romersk provins.
Enrique Bolaños

**Enrique José Bolaños Geyer** (født 13. mai 1928 i Nindirí i departementet Masaya i Nicaragua, død 14. juni 2021 samme sted) var en nicaraguansk forretningsmann og politiker. Han var president i Nicaragua fra november 2002 til januar 2007.

## Liv og virke
### Bakgrunn
Bolaños ble født i departementet Masaya. Han gikk på barneskole og ungdomsskole i Nicaragua og på jesuittenes Colegio Centro América. Studiene fortsatte i USA, der han tok slutteksamen ved Saint Louis University. 

Han giftet seg med Lila Teresita Abaunza i 1949. De fikk fem barn, én datter og fem sønner.

### Karriere
I 1952 overtok Bolaños sammen med sine brødre foreldrenes bomullsselskap. Godt hjulpet av tidens høye bomullspriser ble det utbygd til det betydelige selskapet SAIMA. Bolaños ledet frem til 1977.

Etter den nicaraguanske revolusjon i 1979 fremstod han i 1980-årene som en motstander av de nye makthavere, 1980-årenes sandinistiske regjering, noe som medførte et kortvarig fengselsopphold, trusler og skremsler fra regjeringen og politisk forfølgelse. Hans fremgangsrike  landbruksprodusjonsvirksomhet, SAIMSA, ble konfiskert av den sandinistiske regjering.

Han satt som visepresident under forgjengeren Arnoldo Alemán. 6. november 2001 slo han sandinisten Daniel Ortega i presidentvalget. Han ble innsatt 10. januar 2002. Da han ble valgt var han medlem av partiet Partido Liberal Constitucionalista (Det liberale konstitusjonspartiet), men etter at han satte i gang en anti-korrupsjonskampanje mot sin forgjenger, som ble dømt til 20 år i fengsel, ble han støtt ut, og startet sitt eget parti, Allianse for republikken.

Den nicaraguanske konstitusjon tillot ikke at den sittende president søkte gjenvalg, og Allianse for republikkens kandidat, Eduardo Montealegre, havnet på annenplass ved presidentvalget i 2006. Bolaños overlot dermed presidentvervet til sin mangeårige politiske motstander Daniel Ortega den 10. januar 2007. Som avtroppende president hadde han rett til å innta et sete i nasjonalforsamlingen. Dette var en ordning han selv hadde kritisert etter at den ble etablert i 1990-årene som del av «pakten» mellom Alemán og Ortega. Bolaños valgte istedet å forlate det politiske liv, og frasa seg formelt sitt sete i februar 2007.

Selv om han hadde trukket seg tilbake fra det politiske liv, tiet han ikke om sine politiske oppfatninger. Han forble en kritiker av Ortega, som Bolaños sa aldri hadde gitt fra seg makten siden han hadde styrtet  Somoza i 1979.

I 2017 utgav Bolaños *La lucha por el poder*, som både behandlet Nicaraguas historie fra 1821 og 2007, og var hans memoarer fra hans egen tid som president. To år etter var han medforfatter av *Déjà vu: Somoza-Ortega*.

## Referanser
Andrea Santoro

**Andrea Santoro** (født 7. september 1945 i Priverno i Italia, drept 5. februar 2006 i Trabzon i Tyrkia) var en italiensk katolsk prest som ble myrdet den 5. februar 2006 i Santa Maria-kirken i Trabzon i Tyrkia, der han virket. En 16 år gammel skoleelev ble arrestert to dager etter for mordet. Han sa til politiet at han hadde handlet under innflytelse av Muhammed-karikatur-striden.
Chile under Paralympiske vinterleker 2006

**[[Chile]]** deltok med to deltakere i de **[[paralympiske vinterlekene 2006]]** i Torino, begge i alpin skiidrett. Det var det eneste søramerikanske landet som deltok.

## Medaljer

## Deltakere
;Alpin skiidrett
:Tomas del Villar, Jorge Migueles

## Kilder
*Athletes and teams list by NPC

## Se også
*Chile ved de paralympiske leker
Mexico under Paralympiske vinterleker 2006

**[[Mexico]]** deltok med én deltaker i de **[[paralympiske vinterlekene 2006]]** i Torino. Det var det eneste landet som i 2006 deltok i de paralympiske vinterlekene, men ikke de olympiske.

## Medaljer

## Deltakere
;Alpin skiidrett
:Armando Ruiz

## Referanser


## Kilder
*Athletes and teams list by NPC

## Se også
*Mexico ved de paralympiske leker
Danmark under Paralympiske vinterleker 2006

**[[Danmark]]** deltok med seks deltakere i **[[Paralympiske vinterleker 2006]]** i Torino 12.&ndash;26. februar.

## Medaljer

## Deltakere
;Langrenn/Skiskyting
:Anne-Mette Bredahl
;Rullestolcurling
:Bjarne Jensen, Rosita Jensen, Jørn Kristensen, Kenneth Ørbæk, Sussie Pedersen

## Kilder
* Athletes and teams list by NPC

## Se også
* Danmark ved de paralympiske leker
Salomonøyenes sentralbank

**Salomonøyenes sentralbank** er sentralbanken på Salomonøyene. 

## Historie
Salomonøyenes sentralbank ble etablert i februar 1983 på grunnlag av sentralbankloven (*Central Bank of Solomon Islands Act*) av 1976. Loven ble endret i 1985, bl.a. for å styrke sentralbankens rolle som tilsynsmyndigheter. 

Sentralbanken tok over etter det tidligere *SIMA &ndash; Salomon Islands Monetary Authority*. 

## Målsettinger og oppgaver
Sentralbankens hovedmålsettinger er flere: varig og stabil økonomisk vekst, høy sysselsetting, stabil valuta, og bærekraftig betalingsbalanse. 

Sentralbankens viktigste oppgaver er å formulere og implementere landets pengepolitikk, samt å utøve kontroll over landets pengesystem, herunder bankene. I tillegg kommer alle andre oppgaver en sentralbank innehar, som utsteding av lokal valuta, forvalte landets valutareserver, produsere og presentere nødvendig statistikk, m.m.

## Sentralbanksjef
Sentralbanksjef pr september 2018 er Denton Hehenoro Rarawa. Han overtok etter Rick N. Houenipwela i 2008, da han avsluttet sin tredje periode som sentralbanksjef. Rarawa begynte i sentralbanken i 1983, og var visesentralbanksjef fra 1998 til 2008.

## Referanser


## Eksterne lenker
*
Fargestoff

**Fargestoff** eller **pigment** er stoffer som reflekterer bare en del av synlig lys og absorberer resten. De finnes naturlig i planter og dyr, men kan også lages syntentisk. Pigmenter kan benyttes til å farge gjenstander, materialer og maling.

Fargestoffer trengs til fibrer og tekstiler, men også til for eksempel blekk, stempelfarger, trykksverte, fargepasta, næringsmidler og annet. Betegnelsen *pigmenter* brukes særlig om fargestoffer i form av pulver til bruk i maling og lakker, trykkfarger, plast, gummi, kosmetikk, sement, emalje, keramikk og annet. Biologisk fargestoff finnes også naturlig i planter og dyr, for eksempel som klorofyll i grønne plantedeler eller som melanin i vår egen hud.

## Uorganiske pigmenter
* Blypigmenter
* Jernpigmenter: Prøyssisk blå, Engelsk rødt, Falurødt (Limonitt eller hydrert jernoksid), FeO(OH).nH2O
* Jordpigmenter: Grafitt, oker, Terra di Sienna og umbra
* Kadmiumpigmenter: Kadmiumgult
* Koboltpigmenter: Koboltblått
* Krompigmenter: Kromgult
* Sinkpigmenter: Sinkhvitt
* Svovelpigmenter: Ultramarin
* Titanpigmenter: Titanhvitt

## Organiske og biologiske pigmenter
* Antrakinonpigmenter
* Azopigmenter
* Dioksazinpigmenter
* Ftalocyaninpigmenter
* Kinakridonpigmenter
* Perylenpigmenter

## Næringsmiddelfarger
Farge i mat, drikke og nytelsesmiddel gis et E-nummer.

## Se også
* Farge
* Farging
* Jordfarger
* Plantefarger
* Melanin
* Fargestoffer i mat

## Eksterne lenker
* 
* Om fargestoff i bildekunsten